**Հ Ա Շ Վ Ե Տ Վ ՈՒ Թ Յ ՈՒ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՏԵՂ ՀԱՄԱՅՆՔԻ 2025 ԹՎԱԿԱՆԻ ՏԱՐԵԿԱՆ ԲՅՈՒՋԵԻ ԱՌԱՋԱԻՆ ԵՌԱՄՍՅԱԿԻ ԿԱՏԱՐՈՂԱԿԱՆԻ**

ՀՀ Սյունիքի մարզի Տեղ համայնքի 2025 թվականի տարեկան բյուջեի առաջին եռամսյակի ընթացքի մասին հաշվետվությունը կազմվել է ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 6-րդ կետի դրույթներով, «Հայաստանի Հանրապետության բյուջետային համակարգի մասին» օրենքի 35-րդ հոդվածի 3-րդ կետով:

Տեղ համայնքի 2025 թվականի տարեկան բյուջեն իրենից ներկայացնում է եկամուտների գծով՝ 370 673 258 ՀՀ դրամ և ծախսերի գծով 420 939 830 ՀՀ դրամ: Համայնքի սեփական եկամուտների տողը իրենից ներկայացնում է տարեկան 90 087 100 ՀՀ դրամ:

Համայնքի սեփական եկամուտները սնվում են ստորև նշված բյուջետային եկամտային տողերից.

1. հողի հարկ` համայնքի վարչական տարածքում գտնվող հողի համար,
2. գույքահարկ` համայնքի վարչական տարածքում գտնվող գույքի համար,
3. Գույքահարկ՝ փոխադրամիջոցներից:
4. Տեղական տուրքեր
5. համայնքի սեփականություն համարվող հողերի, ինչպես նաև համայնքի վարչական տարածքում գտնվող պետական սեփականություն համարվող հողերի վարձակալության կամ կառուցապատման իրավունքի դիմաց գանձվող վարձավճարներ,
6. համայնքի սեփականություն համարվող հիմնարկների հաշվեկշիռներում հաշվառվող գույքի վարձակալությունից առաջացած եկամուտներ,
7. վարչական իրավախախտումների համար տեղական ինքնակառավարման մարմինների կիրառած պատժամիջոցներից առաջացած եկամուտներ,
8. տեղական վճարներ,.
9. ոգելից խմիչքների, ծխախոտի, հեղուկ վառելիքի և հեղուկացված գազի վաճառքի թույտվության դիմաց գանձվող վճարները
10. աղբահանության դիմաց գանձվող վճարներ,
11. ինչպես նաև համայնքի ենթակայության տակ գտնվող պետական ոչ առևտրային կազմակերպությունների տրամադրած ծառայությունների դիմաց գանձվող վճարները:

2025 թվականի առաջին եռամսյակի ընթացքում Տեղ համայնքի բոլոր 7 բնակավայրերի ապահովված մուտքերը եթե ներկայացնենք ավելի պատկերավոր ապա այն կունենա հետևյալ տեսքը.

*Գրաֆիկ 1*

Սեփական եկամուտների տարեկան 90 087 100 ՀՀ դրամի փոխարեն 2025 թվականի առաջին եռամսյակի ընթացքում ապահովվել են ընդամենը 19 934 337 ՀՀ դրամի եկամուտներ: Ընդհանուր եկամուտների տեսակարար կշռում Տեղ բնակավայրի կատարած մուտքերը կազմում են 50 տոկոս, Կոռնիձորինը՝ 16 տոկոս, Քարաշենինը՝ 13 տոկոս, Խնածախինը՝ 11 տոկոս, Խոզնավարինը՝ 3 տոկոս, Վաղատուրինը՝ 6 տոկոս և Արավուս բնակավայրինը՝ 1 տոկոս:

Ապահովվել է եկամուտների տարեկան պլանի 22,9 տասնորդական տոկոս կատարողական.

* Գույքային հարկեր անշարժ գույքից տողով ապահովվել են 2,327,495 ՀՀ դրամի եկամուտներ,
* Գույքահարկ փոխադրամիջոցների համար՝ 6,432,224 ՀՀ դրամ,
* Տեղական տուրքերը կազմել են 87,600 ՀՀ դրամ,
* Այլ եկամուտներ տողով մուտքագրվել ՝ 5,809,915 ՀՀ դրամ, մասնավորապես՝
* Գույքի վարձակալությունից եկամուտներ՝ 1,657,329 ՀՀ դրամ,
* Ճարտարապետաշինարարական նախագծային փաստաթղթերով նախատեսված աշխատանքներն ավարտելուց հետո շահագործման թույլտվության ձևակերպման համար ՝ 15,000 ՀՀ դրամ,
* Համայնքի տնօրինության և օգտագործման տակ գտնվող հողերը հատկացնելու, հետ վերցնելու և վարձակալության տրամադրելու դեպքերում անհրաժեշտ փաստաթղթերի (փաթեթի) նախապատրաստման համար՝ 530,000 ՀՀ դրամ,
* Համայնքի կողմից աղբահանության վճար վճարողների համար աղբահանության աշխատանքները կազմակերպելու համար՝ 1,537,293 ՀՀ դրամ,
* Ջրմուղ-կոյուղու համար այն համայնքներում, որոնք ներառված չեն ջրմուղ-կոյուղու ծառայություններ մատուցող կազմակերպությունների սպասարկման տարածքներում՝ 294,800 ՀՀ դրամ,
* Համայնքային ենթակայության մանկապարտեզի ծառայությունից օգտվողների համար՝ 676,100 ՀՀ դրամ,
* Համայնքային ԿՍԲ ՀՈԱԿ-ի կողմից գանձվող վարձավճարներ՝ 642,970 ՀՀ դրամ,
* Օրենքով և իրավական այլ ակտերով սահմանված` համայնքի բյուջեի մուտքագրման ենթակա այլ եկամուտներ՝ 456,423 ՀՀ դրամ:

Համայնքի բյուջեի առաջին եռամսյակի ծախսերի կատարողականի վերլուծություն.

Ծախսային գծով 2025 թվականի տարեկան բյուջեի եռամսյակի կատարողականը իրենից ներկայացնում է 15,3 տոկոս: Ծախսերը եռամսյակի ընթացքում կատարվել են հետևյալ հիմնական ուղղություններով և ֆինանսական միջոցներով.

1. Օրենսդիր և գործադիր մարմիններ, պետական կառավարում, ֆինանսական և հարկաբյուջետային հարաբերություններ, արտաքին հարաբերություններ՝ 29,051,247 ՀՀ դրամ,
2. Ընդհանուր բնույթի հանրային ծառայություններ (այլ դասերին չպատկանող)՝ 163,700 ՀՀ դրամ,
3. Քաղաքացիական պաշտպանություն՝ 20,000 ՀՀ դրամ,
4. Գյուղատնտեսություն՝ 15,000 ՀՀ դրամ,
5. Ճանապարհային տրանսպորտ՝ 8,787,000 ՀՀ դրամ,
6. Աղբահանում՝ 4,835,000 ՀՀ դրամ,
7. Շրջակա միջավայրի պաշտպանություն՝ 4,541,230 ՀՀ դրամ,
8. Ջրամատակարարում՝ 1,666,020 ՀՀ դրամ,
9. Փողոցային լուսավորում՝ 3,189,532 ՀՀ դրամ,
10. Մշակութային միջոցառումների իրկանացում՝ 1,858,008 ՀՀ դրամ,
11. Նախադպրոցական կրթություն՝ 12,528,505 ՀՀ դրամ,
12. Սոցիալական պաշտպանություն՝ 140,000 ՀՀ դրամ,
13. Պահուստային ֆոնդը մնում է անձեռնմխելի:

Տեղ համայնքի աշխատակզմի

գլխավոր մասնագետ-հաշվապահ՝ Ա.Ղարագյոզյան